# kirjaamo@ym.fi

Asia: LAUSUNTOPYYNTO luonnoksesta ympäristöministeriön asetukseksi rakennuksen kosteusteknisestä toimivuudesta.

Esitämme kohteliaimmin kommentit seuraavasti:

36 § Märkätilan pinnoitteet

* detaljeja voisi tarkentaa siten että kuten lattian vedeneristys nostetaan ylös kohti kynnystä on tarpeen nostaa seinän vedeneristys kohti ovenkarmia (vast) koska muuten laatoituksen takana oleva vesi kulkee vaakasuunnassa suoraan karmira-kenteeseen. Tämä vesi pitää voida johdattaa ulos lattialle alimman laattarivin ja karmin vedeneristeen väliin laattasaumaan tehdystä vuotoaukosta.
* SisäRYL 2013 kertoo kohdassa 541.4.1 että laatoituksen kiinnityslaastin tavoitepeittävyys tulee olla 70-75 %, JA varoittaa ohjeessaan mm. seuraavaa:

Laatan takana olevasta tyhjästä tilasta voi syntyä seuraavia epäkohtia:

seinäkaakeli (BIII) voi tummua jos sen taakse kerääntyy vettä

laatan takana tai alla oleva vesi voi kulkeutua ja tulla ulos muualta

Tiedossa on että kun seinä—lattiarajan silikonitiivistyksen poistaa niin seinälaatoituksen takaa voi purkautua runsaasti vettä lattialle. Laatoituksen takana voi olla 1,5 metriä korkea vesipatsas kiinnityslaastin aukikampausurissa ja tyhjässä tilassa.

Tähän liittyen on tiedossa että vesi on kulkeutunut suihkunurkasta kahden seinän kautta diagonaalisesti pesuhuoneen poikki ja tullut ulos oven karmin kohdalla.

Jotta minimoidaan riski keraamisen laatoituksen alle / taakse muodostuvista vesitaskuista ja vesipatsaista joiden korkeus voi ylittää vedeneristeiden VTT-märkätilasertifikaattien vesitiiviyskokeen (100 mm) olisiko syytä ohjeistaa esim. seuraavasti:

* tehdä märkätilan kaikkien keraamisten seinäpintojen laatoitus kiinnityslaastin 100 % peittävyydellä ja kaksoiskiinnitysmenetelmää käyttäen?

tai

* tehdä märkätilan lattioiden ja vähintään roiskevedelle alttiiden seinien keraamisten pintojen laatoitus kiinnityslaastin 100 % peittävyydellä ja kaksoiskiinnitysmenetelmää käyttäen?

ja

* suositella tehdä saumaukset epoksimassalla?

Ystävällisesti

Laattapiste Oy



Kari Vainio

Tekninen asiantuntija, HTT